《次僧昙隐谢见临韵二首 其一》
宋代·周行己

倦云小息五公山，来往扁舟胜据鞍。强饭未能追马革，寄餐端恐识猪肝。

山泉周匝流清泚，古木森罗照屈蟠。独卧北窗怀太古，元无一物到门阑。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。